NaiveNeuron/SloPal huggingface dataset:
Kavecká, Monika, poslankyňa NR SR (2021-02-25):
Ďakujem veľmi pekne za slovo. Budem veľmi konkrétna a na vašu adresu, pán Mazurek, poviem len pár vecí. To, že ma uráža, že sa tu vyjadrujete v tom zmysle, že urážate všetkých odborníkov a všetku odbornú debatu hádžete do typu, že ja som povedal, lebo ja som sa dočítal. Ja vás vyzývam, kľudne si môžeme dať odbornú debatu, ak ste taký odborník a ste taký fundovaný a máte taký široký záber odborných vedomostí, ja mám teda informácie, že na tých výboroch teda naozaj fakticky moc teda nezapájate sa do odborných debát, neprinášate žiadne riešenia, proste je to iba vaše vystúpenie pri tomto pulte. To, že dehonestujete všetky povolania, že urážate manažérov, ja veľmi rada teda si vypočujem váš životný príbeh, ako ste manuálne zručný, čo ste vytvorili, koľko ste inštitúcií riadili, ako ste sa proste vy aplikovali v praxi alebo aké vaše vedomosti teda aplikujete do praxe. Urážate ľudí, poslancov, že sedia za štyri tisíc eur. Za týmito ľuďmi vidno prácu, ktorú vykonávali doteraz. Sú to odborníci, získavali to svoje vlastne postavenie vzdelaním a aplikáciou do praxe. Vy, bohužiaľ, ste, získavate svoj plat za to, že sedíte za facebookom. Čo po vás v živote ostane, ak iba zatiaľ teda facebookové statusy? Ja teda neviem, lebo čo ste pre túto spoločnosť urobili prospešného, koľko ľudí ste, koľko ľuďom ste pomohli v práci, ktorú ste systematicky vykonávali? Ďalšia vec, Ivermektín. Prosím vás pekne, manibus medici, všetky lieky by sa mali dávať z rúk lekára, dávať ľuďom falošnú nádej v podobe Ivermektínu, veď to sú antihelmentiká, sú to črevné, črevné ochorenia. Ja nemôžem, normálne nemôžem už na toto ani reagovať, pretože takúto spŕšku zlomyseľnosti a konšpirácií... (Prerušenie vystúpenia časomerom.)
P. Hrušovský, predseda NR SR: (2005-05-18):
Ľ. Navrátilová, poslankyňa: Pripájam sa ku kolegovi Burianovi, pretože konštatovanie predsedu nášho výboru, že sa to prešlo, tak so mnou sa nič neprešlo. Takže trvám na tom, aby sa zišiel výbor.
Jurinová, Erika, podpredsedníčka NR SR (2013-09-11):
Pán poslanec Přidal.
Laurenčík, Milan, podpredseda NR SR (2020-07-14):
Ďalší procedurálny návrh, pán poslanec Zajačik.
B. Bugár, podpredseda NR SR: (2004-06-29):
Ľ. Navrátilová, poslankyňa: V rozprave vystúpilo 9 poslancov, prvá som vystúpila ja a predložila som 1 návrh. Upozorňujem, že tento bod sa dotýka bodu 2 zo spoločnej správy. Pani poslankyňa Bauer predložila 6 návrhov. Pán poslanec Brocka predložil 1 návrh. Pán poslanec Horváth predložil 2 návrhy a 1 procedurálny návrh, aby sa o bodoch 2, 3, 7 zo spoločnej správy hlasovalo osobitne. Pán poslanec Blajsko predložil 2 návrhy. Pani poslankyňa Angyalová predložila 1 návrh. Pani poslankyňa Černá predložila 1 návrh. Pani poslankyňa Sárközy predložila viacero návrhov a pán poslanec Opaterný predložil 2 návrhy. Navrhujem takýto postup hlasovania. Najprv budeme hlasovať o bodoch zo spoločnej správy. Na osobitné hlasovanie boli vyňaté zo spoločnej správy body 2, 3, 7. Pán predsedajúci, dajte hlasovať o bodoch 1, 4, 5, 6 a 8 spoločne s návrhom gestorského výboru schváliť ich.
Danko, Andrej, predseda NR SR (2017-02-14):
Vážení poslanci, vážené poslankyne, v zmysle porušenia rokovacieho poriadku prebehlo poslanecké grémium. Dovoľte mi, aby som vás informoval o výsledku poslaneckého grémia. Je nesporne fakt, že Igor Matovič vnesením obrazových vizuálov do sály rokovacej porušil rokovací poriadok v zmysle 
§ 32 ods. 2. (Poslanec Matovič, stojac za hlavným rečníckym pultom, zobral do oboch rúk názorné materiály, ukazujúc ich plénu.) Následne v zmysle rokovacieho poriadku bol opätovne vyzvaný k odstráneniu rušivého stavu, ktorý bráni prerokovaniu veci. Dôležitej veci pre všetkých poslancov, ktorí tento návrh predniesli. Keďže opakovane poslanec Matovič neuposlúchol výzvu a neopustil ani rokovaciu sálu, uvádzam, že súčasný právny stav je nasledovný. Pán Matovič ako navrhovateľ má dnes absenciu, a keďže začal s návrhom, nie je možné ani, aby návrh prečítal iný poslanec. Vzhľadom na druhú vec, teda porušenie rokovacieho poriadku a vnesenie vizuálov, je zrejmé, že bude pokračovať konanie voči pánovi poslancovi. Vzhľadom na uvedené som sa rozhodol prerušiť schôdzu o odvolávaní predsedu vlády Slovenskej republiky a verím, že štvrtok o jednej hodine, kedy v nej budeme pokračovať, už nič nebude brániť tomu (poslanec Matovič, stojac za hlavným rečníckym pultom a držiac v oboch rukách názorné materiály, obrátil sa smerom k predsedajúcemu), aby sme predmetný bod prerokovali tak, ako si to žiada opozícia, a to hovorím so všetkou úctou a rešpektom k opozičným poslancom, ktorí tento návrh podpísali s presvedčením, že majú na to právo ako opozícia, ale s odmietnutím teatrálnosti, cirkusov a šaškovania v Národnej rade. Vzhľadom na uvedené som sa rozhodol pokračovať v 
12. schôdzi Národnej rady o 14.30 hod., kedy dokončíme a prerokujeme všetky body 12. schôdze Národnej rady, ktoré boli prerušené touto mimoriadnou schôdzou, pristúpime k tajnej voľbe a budeme pracovať tak, ako nám zákon káže a ako si žiadajú občania Slovenskej republiky. Ďakujem vám. (Potlesk.) (Prerušenie rokovania o 13.39 hodine.) (Po prerušení rokovania 13. schôdze NR SR a po prestávke pokračovalo rokovanie 12. schôdze NR SR.)
P. Hrušovský, podpredseda NR SR: (2002-05-24):
R. Šepták, poslanec: Ďakujem za slovo, pán podpredseda. Ja by som tiež chcel reagovať na slová pána Finďa. Chcem povedať, že takisto moja rodina je úzko spätá so zdravotníctvom. A rád by som tiež otočil tú polemiku na to, aké sú platy lekárov, aké sú platy sestier a v akých podmienkach títo ľudia pracujú, ako sú dnes prepúšťaní, pretože už aj tam dobehli rôzne problémy, keď riaditelia musia zmenšovať priestory nemocníc, počet lôžok a jednoducho týchto ľudí prepúšťajú, ako je to, že štyri sestry musia zabezpečovať vlastne 4-zmenovú prevádzku, keď len jedna ochorie alebo pôjde na dovolenku, už nebudú vedieť riešiť tento problém. Treba si skutočne uvedomiť, koľko peňazí dáva Slovensko do zdravotníctva, a nehovoriť o čiernej diere, pretože dávame jednoducho málo. To zdravotníctvo potrebuje podstatne viac peňazí. Porovnajte si s inými štátmi, akým spôsobom financujeme to zdravotníctvo, a potom môžeme hovoriť, či je to čierna diera alebo či skutočne tie peniaze tam chýbajú. Musím povedať, že dnes je realita, že v nemocniciach si perú elastické obväzy, musíte tam prísť absolútne so všetkým a sú vám schopní akurát tak dať urologický čaj. To je celá starostlivosť. Ale ja by som sa chcel dotknúť tej reformy. Pán minister, je asi najvyšší čas, a práve preto súhlasím s pánom Osuským, že to bude chcieť jednoducho politické rozhodnutie, asi natvrdo povedať po tých desiatich rokoch, kde sme sa dostali, že pravdepodobne od 50 rokov veku hore sa bude o všetkých ľudí starať zdravotne štát bez náhrady a do veku 50 rokov, bohužiaľ, budú musieť ľudia si jednoducho dať pripoistenie a začať platiť za zdravotníctvo. Ja si uvedomujem, že hovorím túto myšlienku teraz v predvolebnom období, ale taká je situácia, že dnes tento štát nedokáže uživiť také zdravotníctvo, ako ho máme zagarantované. A ak si to politici neuvedomia a nepovedia, tak to zdravotníctvo dôjde do kolapsu. Ďakujem.
Grendel, Gábor, podpredseda NR SR (2020-04-24):
Pán poslanec Hattas nie je v sále. Pán poslanec Kotleba Marian.
Blanár, Juraj, podpredseda NR SR (2021-09-21):
Teraz udeľujem slovo poverenej členke poslaneckého klubu SaS pani poslankyni Jane Bittó Cigánikovej, nech sa páči, pani poslankyňa.
Jurinová, Erika, podpredsedníčka NR SR (2014-12-04):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Do rozpravy sú prihlásení dvaja páni poslanci. Uzatváram možnosť prihlásiť. Nech sa páči, pán poslanec Fecko, máte slovo.
Mičovský, Ján, poslanec NR SR (2012-09-25):
Ďakujem za slovo, pán predseda. Zaznel tu zaujímavý konflikt a ja si myslím, že je celkom riešiteľný. Na jednej strane tu mal Peter Pollák v rukách zaujímavý materiál, ktorý ja som mal možnosť si prečítať, a ozaj vrelo ho doporučujem aj ostatným, ktorý veľmi pekne poukazuje na historický vývoj toho, ako vznikli rómske, cigánske osady na území Slovenska, a je fakt, že ten vývoj je zaujímavý a hodiť ho dnes na krk našim rómskym spoluobčanom, akože sú oni vinníci tejto situácie, by bolo nefér. Na druhej strane sa mi tu celkom páčila poznámka, no tak buďte takí chlapi a zabojujte aj proti takým stavbám, ako je záležitosť pána Širokého a jeho hotela. Mne sa žiada tento návrh zákona podporiť s tým, že práve aby konflikt, ktorý tu tak zaznel medzi veľkými hotelmi a malými chatrčami, sa v tejto fáze nejakým prechodným ustanovením vyriešil, a to tak, aby sme ukázali dobrú vôľu, že fakt nechceme tuná trestať od termínu účinnosti tohto zákona rómskeho staviteľa, ktorý zase tam voľačo priklepne, nejaké tie dosky. Nuž povedzme si, že tento zákon bude ozaj platiť na všetky stavby, ale dajme tu ešte nejaký čas práve týmto individuálnym rómskym osadám. Tam by som povedal, že netrápme tých staviteľov za to, že tam dačo priklepnú. Ukážme dobrú vôľu, to, čo aj tu zaznievalo, že je to nefér, aby ľudia na cudzích pozemkoch niečo stavali bez toho, aby to mali administratívne v poriadku, ale zatiaľ tolerujme historický vývoj vzniku rómskych osád a pokúsme sa ešte tých pár búdok, ktoré by sa priklepli, pod tento zákon nevztiahnuť. Ďakujem.
Kažimír, Peter, podpredseda vlády a minister financií SR (2013-10-17):
Ďakujem za slovo, pani predsedajúca. Vážený pán poslanec, vzhľadom na skutočnosť, že Ministerstvo zahraničných vecí a európskych záležitostí Slovenskej republiky pojem gender ideológia nepozná, nie som si vedomý, hovorí pán minister zahraničných vecí, podsúvania dokumentov takéhoto obsahu. Vláda Slovenskej republiky sa vo svojom programovom vyhlásení zaviazala, že vo všetkých legislatívnych návrhoch bude cieľavedomejšie presadzovať princípy rodovej rovnosti, posilní jej inštitucionalizáciu a bude systematicky monitorovať jej vývoj. V gescii môjho ministerstva pôsobí odbor rodovej rovnosti a rovnosti príležitostí a v zmysle kompetenčného zákona je toto ministerstvo ústredným orgánom štátnej správy pre rodovú rovnosť a rovnosť príležitostí a koordinácie štátnej politiky v danej oblasti, hovorí minister zahraničných vecí. Presadzovanie rovnosti príležitostí, zákaz diskriminácie a aktívne presadzovanie rovnosti medzi mužmi a ženami, respektíve rodovej rovnosti je okrem iného záväzkom Slovenska ako členskej krajiny Európskej únie. Slovensko má medzinárodnoprávne záväzky aj ako členská krajina OSN, Rady Európy a ďalších medzinárodných organizácií. Je potrebná symbióza, čo znamená, že na jednej strane musí Slovensko rešpektovať a plniť svoje záväzky a na strane druhej vnášať do praxe moderné štandardy ako zodpovedný člen medzinárodných organizácií. Ľudské práva 21. storočia si vyžadujú vysokú mieru tolerancie k odlišnostiam a výnimočnosť univerzality ľudských práv spočíva aj v rešpektovaní dôstojnosti každého, naozaj každého z nás. Pokiaľ ide o celoštátnu stratégiu obrany a podpory ľudských práv na Slovensku, záväzok vypracovať, ktorý pripomínam, schválila ešte predchádzajúca vláda, rád by som zdôraznil, že aj príprava participatívnym spôsobom je unikátny proces. Je to nová skúsenosť pre nás všetkých, ako pre štátny sektor, tak aj pre občiansku spoločnosť. Ukázalo sa, že v diskusii na takéto zložité a rozsiahle témy, akými sú ľudské práva, má slovenská spoločnosť značné rezervy v ochote zapojiť sa do odborného dialógu, aj v kultúre komunikácie, aj v schopnosti načúvať jeden druhému. Proces prípravy stratégie je potrebné vidieť v niekoľkých fázach. V prvej bola zriadená koordinačná skupina vedená splnomocnencom vlády pre rozvoj občianskej spoločnosti Filipom Vagačom. V nej sú zástupcovia rezortov, mimovládnych organizácií a nezávislí experti. Zároveň bol zriadený redakčný tím pozostávajúci z piatich expertov v oblasti ľudských práv, ktorému predsedal pán Kálmán Petöcz. Výsledkom práce redakčného tímu bol dokument, ktorý predstavuje odrazový mostík do druhej fázy stratégie, a tou je celonárodná diskusia vo forme workshopov. Treťou fázou, s ktorou sa počíta do polovice budúceho roka, bude záverečná úprava a zhrnutie záverov workshopov, uzavretie jednotlivých kapitol a formalizácia textu. Výsledkom má byť dokument, s ktorým sa dokáže stotožniť väčšina spoločnosti. Práce na stratégii teda nie sú ukončené. Je možné diskutovať o celku a jednotlivostiach so všetkými subjektmi, ktorých sa jej obsah dotýka a ktoré o to prejavia záujem. Skončil som. Ďakujem.
Nachtmannová, Oľga, poslankyňa NR SR (2012-05-09):
Ďakujem za slovo. Pán poslanec Kollár, neodpustili ste si hneď v úvode vaše povinné cvičenie typu socialisti si privlastňujú hodnoty a potom ich rozdávajú cez sociálny štát. Toto tu počúvame roky, ale ekonomická realita, teraz nemám na mysli slovenský priestor, ale globálny priestor, už dávno takéto tvrdenia odmieta. Samozrejme, nie je tu priestor na diskusie odborné, hlboké, ale prosím, musíte sa zmieriť s tým, že ekonomický liberalizmus, neoliberalizmus v ekonomike evidentne končí. Môžem spomenúť len posledné zasadnutie ekonomického fóra v Davose, kde tieto slová o konci éry ekonomického liberalizmu povedal Klaus Schwab, prezident tohto ekonomického fóra, a tento pán bol ešte donedávna jedným z najväčších zástancov práve tejto neoliberálnej ekonómie. Takže, prosím vás, zmierte sa s tým, je koniec takýmto tézam. Ďakujem.
Bugár, Béla, podpredseda NR SR (2018-02-13):
Na vystúpenie pána poslanca ako jediná pani poslankyňa Grausová. Nech sa páči
Hrnčiar, Andrej, podpredseda NR SR (2019-10-22):
Pán poslanec Laurenčík.
Blanár, Juraj, podpredseda NR SR (2021-09-17):
Na vaše vystúpenie sú tri faktické poznámky, pán poslanec. Ako prvý – pán poslanec Eduard Kočiš s faktickou poznámkou.
Ľ. Petrák, poslanec: (2009-02-06):
Že by pôsobenie starostov a primátorov, keby tu neboli, nebolo na ujmu, ja netvrdím, že by to bolo na ujmu, netvrdím ani, že by to nebolo na ujmu, vždy to závisí od konkrétnych osôb a od posudzovania ich práce. Ale jednoducho som sa stretol s radom názorov vo výbore aj v politických diskusiách mimo priestoru rokovacej sály, no tak toto im neschválime, tým starostom a primátorom, z jednoduchého dôvodu, no tak my povieme, čo sa v tejto republike bude diať. Tak ale si myslím, že asi tadiaľto cesta nevedie, lebo ak máme obhajovať záujmy občanov, tak poďme hľadať podstatu veci a nie to, kto to navrhne. Ak to navrhnú starostovia a primátori, no tak my veľkí poslanci to neschválime? Myslím si, že tadiaľto takisto cesta nevedie. Ak budeme hovoriť o takýchto formách, tak aj takéto názory sa objavujú v Národnej rade Slovenskej republiky. Pán poslanec Bauer, pokiaľ ide o spájanie zákonodarnej a výkonnej moci, vy ste regionálny politik, bývalý, to znamená, duálny systém, ktorý je na Slovensku, kde je oddelená samospráva od štátnej správy, kde starosta, primátor, poslanec je predstaviteľom samosprávy, vy považujete za exekutívnu moc v tomto štáte?
Cigániková, Jana, poslankyňa NR SR (2019-12-04):
Ďakujem pekne. Anka, no povedzme si pravdu. Vy nás v podstate považujete za vrahyne, keď chceme ísť na potrat a trestáte nás za to, a toto je podľa mňa nebezpečný náboženský fanatizmus. Demagógia je to, čo si predviedla, pretože nie je demagógiou povedať, že to išlo na poslednú chvíľu, pretože to je pravda. Nie je demagógiou povedať, že tie, tie nežiaduce účinky alebo vedľajšie účinky, alebo ako to nazvali, po interrupcii, že to spochybňuje sama Svetová zdravotnícka organizácia. Alan Suchánek to tu čítal, môže ti to ukázať. Čiže to tiež nie je demagógia. Nie je demagógia to, že sme jedna z posledných krajín, ktorí nemajú interrupčnú, interrupčnú tabletku kvôli ľuďom, ako si ty, pretože chcú, aby tie ženy trpeli za svoje rozhodnutie, lebo to nemá žiadny iný dôvod, žiadny iný to nemá. Ale poviem ti, čo demagógia je. Demagógia je to, čo si predviedla, keď ideš hovoriť, že ide tu, v tomto zákone vraj ide o to informovať ženu. Ale zabúdate tam dať presne to, čo spomínal Alan, zabúdate tam dať riziká, ktoré, ktoré má so sebou spojené tehotenstvo, informujete len o tom, čo sa vám hodí. Demagógia je stavať ľudí, ktorí nechcú dovoliť deptať a týrať ženy, ktoré sú už aj tak v ťažkej situácii, stavať ich na úroveň tých, ktorým je vlastne prednostnejší nejaký pes, nejaké zviera len preto, že sme podporili zákon zviera nie je vec. A demagógia je hovoriť pri tomto všetkom o tom, že obhajuješ práva žien, pri tom, keď im bereš možnosť voľby. Ja by som ťa chcela poprosiť, aby ste nám neliezli do spálne, do maternice, lebo váš Boh nechal voľbu o tehotenstve na nás ženách. Tak nás, prosím, za to netrestajte.
Fecko, Martin, poslanec NR SR (2017-02-14):
Ďakujem pekne. V rozprave k uvedenému návrhu zákona vystúpili traja poslanci, pani Zemanová, pán Poliačik dvakrát a pán Mihál. Pozmeňujúci návrh bol podaný z úst pani poslankyne Zemanovej. Keďže dnes bol v rozprave podaný tento pozmeňujúci návrh, v zmysle § 83 ods. 4 rokovacieho poriadku dajte, prosím, pán predsedajúci, hlasovať o skrátení lehoty.
K. Tóthová, poslankyňa: (2007-09-12):
Pán poslanec, ak sa znižuje percento zo 4 na 3, je to v záujme verejnom. Je to verejný záujem. Ďalej v otázke zisku všetci, čo tu hovoríte, nie ste presní a zrejme ste si neprečítali § 86d predloženého legislatívneho návrhu. Ten o zisku vrátiť do financií, ktoré pôjde na zdravotníctvo, hovorí len pri časti aktivity verejného zdravotného poistenia. Ale tieto poisťovne robia aj individuálne zdravotné poistenie, kde celý zisk si môžu ľubovoľne uplatniť. Čiže to, čo ste hovorili, platí len na časť, pretože tie financie majú byť aj oddelene evidované. Čiže je tu možnosť vytvárať zisk a voľne použiť z tej časti, ktorú zákon presne ustanovuje. A pokiaľ ste hovorili o kapitalizme, neviem, ale ja som bola vyše rok a pol na štúdiu v Dánsku a pre mňa cesta kapitalizmu je typ takého, ako majú tieto severské štáty. Je to sociálny typ kapitalizmu, ľudský a veľmi progresívny. Ďakujem. (Potlesk.)
P. Paška, predseda NR SR: (2010-02-03):
(Hlasovanie.) 132 prítomných, 96 za, 6 proti, 30 sa zdržalo. Návrhy sme schválili. Pán poslanec Lebocký uvedie hlasovanie o návrhu zákona o ovzduší, je to tlač 1419.
Ľ. Vážny, poslanec: (2004-10-22):
„Národná rada Slovenskej republiky žiada vládu Slovenskej republiky, aby do 21 dní predložila Národnej rade Slovenskej republiky 1. komplexnú správu o finančnom hospodárení v akciovej spoločnosti Slovenské aerolínie za obdobie od roku 2001 do 30. 6. 2004 so stanoviskom vlády, ako riešila pretrvávajúce nedostatky a aké vyvodila dôsledky za súčasný stav v tejto spoločnosti, 2. úplné znenie dokumentov súvisiacich s avizovaným prijatím pôžičky Slovenskými aerolíniami, a. s., spolu s komentárom k podmienkam a forme ručenia tohto kontraktu.“
Danko, Andrej, podpredseda NR SR (2024-06-27):
Poslanec Štefunko.
Paška, Pavol, predseda NR SR (2012-11-06):
Ďalší ústne prihlásený je pán poslanec Fecko.
M. Číž, podpredseda NR SR: (2007-09-20):
Ako otázka č. 8 bola vyžrebovaná otázka pána poslanca Zsolta Simona. Otázku položil opäť ministrovi pôdohospodárstva Slovenskej republiky, pánovi Miroslavovi Jureňovi. Otázka znie: „Vážený pán minister, aké sú otázky – pripomienky DG ENVIRO k Plánu rozvoja vidieka Slovenskej republiky 2007 – 2013, ktoré ste spomenuli vo svojej odpovedi 13. 9. 2007 na hodine otázok?“ Nech sa páči, pán minister, poprosím oznámiť ukončenie odpovede.
Danko, Andrej, predseda NR SR (2017-05-19):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 47 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa Trestný zákon (tlač 515). Prosím spravodajcu z ústavnoprávneho výboru poslanca Jozefa Lukáča, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 515.)
A. Belousovová, podpredsedníčka NR SR: (2009-04-29):
Otváram rozpravu, do ktorej som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Prerušujem rokovanie o tomto bode programu. Zároveň vyhlasujem krátku trojminútovú prestávku. Poprosím všetkých pánov poslancov, panie poslankyne, aby sa dostavili do rokovacej sály, budeme pokračovať po krátkej prestávke hlasovaním. (Prestávka.) (Po prestávke.)
P. Farkas, poslanec: (2002-12-11):
Teraz budeme hlasovať o návrhoch k návrhu uznesenia Národnej rady, ktoré budú, samozrejme, potom zapracované do návrhu uznesenia č. 2. Teraz ako o prvom  navrhujem hlasovať o návrhu, tak ako to máte uvedené v spoločnej správe v časti V. Iné odporúčania a požiadavky výborov Národnej rady Slovenskej republiky k návrhu zákona o štátnom rozpočte na rok 2003 počnúc stranou 20.  Ide o návrh, ktorý prijal gestorský výbor pre financie, rozpočet a menu.
Petro, František, poslanec NR SR (2014-02-04):
Ďakujem pekne. Vážený pán predseda, v otvorenej rozprave som vystúpil ja s návrhom vyňať bod 81 spoločnej správy na osobitné hlasovanie. Nakoľko v rozprave nevystúpil ďalší poslanec, dajte, prosím, hlasovať najskôr o pozmeňujúcich návrhoch zo spoločnej správy nasledovne: o bodoch 1 až 80 a 82 až 98 spoločne s odporúčaním gestorského výboru schváliť.
I. Mikloš, podpredseda vlády a minister financií SR: (2006-01-31):
Návrh reflektuje aj na požiadavky Akčného plánu rozvoja rizikového kapitálu Európskej únie, na podmienky Slovenskej republiky, ktorý požaduje identifikáciu a prípravu návrhu na odstránenie legislatívnych bariér pre investovanie inštitucionálnych investorov. Cieľom návrhu zákona je najmä zaviesť nový typ podielového fondu s investičnou stratégiou umožňujúcou investovanie na trhu nehnuteľností, špeciálny podielový fond nehnuteľností, rozšíriť možnosti investovania podielových fondov do nástrojov rizikového kapitálu uvoľnením príslušných investičných limitov pre rizikové špeciálne podielové fondy, odstrániť doteraz identifikované legislatívne bariéry brániace ďalšiemu rozvoju kolektívneho investovania v záujme posilnenia konkurencieschopnosti finančného sektora pri zachovaní vysokého stupňa ochrany účastníkov kolektívneho investovania, podrobnejšie upraviť podmienky samostatnej evidencie zaknihovaných podielových listov otvorených podielových fondov vedených depozitárom a správcovskou spoločnosťou podielového fondu a reagovať v súlade s odporúčaniami Európskej komisie a Výboru európskych regulátorov na vývoj v oblasti kolektívneho investovania na integrovanom kapitálovom trhu Európskej únie. Ďakujem za pozornosť.
Szőllős, Ján, poslanec NR SR (2022-03-23):
Ako tuto len povieme si svoje názory, tá diskusia musí byť s cirkvami na širokej platforme práve v takýchto závažných otázkach a pri takých závažných aj nebezpečenstvách, ktoré vnímame v tomto znení zákona, je potrebná táto diskusia. Predložili ste ten zákon, lebo vám ho niekto vypracoval, lebo sa tejto sfére nevenujete. Ja s tými ľuďmi diskutujem, stretávam sa s tými zástupcami aj neregistrovaných, aj registrovaných cirkví. Poznám túto problematiku. Myslím, že vám tento návrh zákona vypracoval váš kolega z Progresívneho Slovenska, ktorý, a podali ste ho vy, aby ste proste rozvírili hladinu. Ale takýmto spôsobom sa to nerobí pri takomto závažnom zákone. Tým vám neupieram právo o tomto diskutovať a máte právo aj to navrhnúť. Ja hovorím, že nedá sa to takýmto návrhom zákona seriózne riešiť. Ďakujem.
Mikuš, Jozef, poslanec NR SR (2012-08-09):
Ďakujem pekne, pán predseda. Pán kolega Hlina, no sklamali by ste, keby ste si vo svojom vystúpení, ktorých bolo neúrekom pri tomto bode rokovania, či už v skrátenom, v prvom alebo v druhom čítaní, nekopli do niekoho, do SDKÚ. Pán Kaník tu nie je, tak ste si tentoraz kopli do predsedu Freša. Spomínali ste, že opozícia zlenivela. Myslím, že ste to tiež už spomenuli druhýkrát. Tri týždne vedieme diskusiu prakticky v drvivej väčšine o bode programu zákona o sociálnom poistení a výsledkom je možno aj to, že pravdepodobne SMER nakoniec zníži poplatky DSS-kám oproti tomu, čo navrhoval. A možno sa dočkáme aj nejakých iných pozmeňujúcich návrhov, ktoré prejdú a ktoré vylepšia túto novelu. Vy ste k tej trojtýždňovej diskusii prispeli levím podielom, teda aj vy konkrétne, aj vaši poslanci alebo poslanci z klubu Obyčajných ľudí a nezávislých osobností, pretože ste tých vystúpení mali tiež dostatočne, len ste neprišli s veľa návrhmi, aj keď určité pozmeňujúce návrhy, samozrejme, idú a my ich radi podporíme. Hovorili ste, že opozícia je jalová, dali ste jej rôzne prívlastky. Ale myslím si, že každá politická strana z opozície pristupovala v posledných dvoch-troch týždňoch aj k tej rozprave možno zvlášť. Vy ste opäť hodili všetkých do jedného vreca, dokonca skoro aj s vládnou stranou SMER. A takmer všetky aj vaše vystúpenia, aj toto posledné vystúpenie nebolo o novele, o kritike navrhovanej novely, ale o kritike pozmeňujúcich návrhov, ktoré z väčšej miery alebo z dosť veľkej miery vracajú zákon do roviny alebo do podoby, akú v súčasnosti má. Ďakujem.
Števulová, Zuzana, poslankyňa NR SR (2024-05-10):
Ďakujem. Ja len krátko, pán podpredseda Blaha, vy a tento váš prejav, vy ste zosobnením dôvodovej správy, prečo tento parlament naďalej potrebuje výrokovú imunitu pre jeho členov a členky, pretože takú zbierku klamstiev a osobných urážok keby niekto povedal a nemal by túto imunitu, tak by ho podľa mňa prejednávali súdy. Však buďte odvážny, skúste toto celé povedať mimo parlamentu, tam, kde na vás tá výroková imunita nedosiahne, a uvidíme, že ako sa k tomu teda tie súdy postavia. Buďte odvážny! (Potlesk.)
Kollár, Boris, predseda NR SR (2022-02-02):
Pán poslanec Šeliga, nech sa páči, máte slovo.
Danko, Andrej, predseda NR SR (2017-12-06):
Ďakujem. Páni poslanci, vyhlasujem technickú prestávku kvôli informačnému systému, s ktorým máme čím ďalej väčší problém, do 00.20 hod. Ďakujem. (Prestávka.) (Po prestávke.) 6. decembra 2017 o 00.20 hodine
Ďuriš Nicholsonová, Lucia, podpredsedníčka NR SR (2017-04-05):
Súhlasíte? (Súhlasná reakcia pléna.) Je všeobecný súhlas, páni poslanci, veľmi pekne vám ďakujem. Dobre, tak veľmi pekne ďakujem aj pánovi poslancovi Gröhlingovi, aj v mene pani poslankyne Zimenovej, lebo nám zachránil bod, ktorý aktuálne prerokúvame. Poprosím vás o spravodajskú informáciu k nemu.
Jurinová, Erika, podpredsedníčka NR SR (2013-05-29):
S reakciou pán poslanec Matovič.
Drdul, Dominik, poslanec NR SR (2022-09-20):
Ďakujem veľmi pekne za slovo, pán predseda. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona, návrh ústavného zákona prerokoval ústavnoprávny výbor, ktorý navrhol ako aj gestorský výbor s tým, aby gestorský výbor prerokoval na návrh, prerokoval návrh ústavného zákona do 32 dní od jeho prerokovania v prvom čítaní. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh ústavného zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Kollár, Boris, predseda NR SR (2022-05-11):
Prosím, prezentujme sa a hlasujeme. (Hlasovanie.) Prítomných 133 poslancov, za 85, proti 47, zdržal sa 1. Konštatujem, že sme schválili návrh novely zákona č. 55/2017 Z. z. o štátnej službe . Pán poslanec, ďakujem. Pristúpime k hlasovaniu o bode 61 programu, je to prvé čítanie o návrhu poslancov Suju a Ďuricu na vydanie ústavného zákona, ktorým sa mení a dopĺňa ústava, tlač 991. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Matúšovi Šutaj Eštokovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Miroslava Suju a Ondreja Ďuricu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 991.)
Blanár, Juraj, poslanec NR SR (2011-09-13):
Ďakujem. Vážený pán poslanec Zajac, dovoľte mi, aby som sa vrátil teda pri vašom vystúpení k podstate dnešnej schôdze. Spomenuli ste množstvo škandálov, až som mal obavu, že škandál je aj to, že sa vôbec svieti a že sme tu, a očakával som ešte možno horšie veci. Nespomenuli ste síce škandál, že počas vlády, ktorú ste rovnako podporovali, keď ste neboli v parlamente, vláda zobrala baníkom a mnohým ďalším invalidné dôchodky. To si myslím, že bol naozaj škandál. Ale predsa len vrátim sa k tomu, ako som povedal, čo je skutočný škandál. Škandál je to, že súčasná pani predsedníčka vlády, pani Iveta Radičová, ktorá je predsedníčkou vlády, ktorá by mala byť líderkou, mala by dbať na ústavnosť, zákony a mala by byť tá, ktorá presadzuje naozaj to čisté, o čom aj sama rozpráva, legitimizuje stranu a členov strany, ktorí sa načierno prepašovali do parlamentu a dnes budú súčasťou koalície, ako strana OKS. Tak toto je podľa môjho názoru skutočný škandál a ten ste zabudli, zabudli spomenúť, pán poslanec Zajac. A myslím si, že keď, ako som to spomenul, keď to vrátime späť, tak je to škandálom aj súčasnej pani predsedníčky vlády, pani Ivety Radičovej, popri všetkých ostatných škandáloch, ako legitimizuje a legitimizovala ten politický klientelizmus, o ktorom povedala, sama ten termín vymyslela a dnes ho obhajuje tým, že sa nič také nestalo, a mnoho, mnoho iných vecí, ktoré podvodne použila pri svojej prezentácii pred voľbami. Ďakujem.
V. Veteška, podpredseda NR SR: (2005-05-12):
K. Fajnor, poslanec: Ďakujem pekne, pán predsedajúci. Ja by som chcel úvodom sa dotknúť kvality štúdia a spoplatnenia štúdia. Musím kolegyni Brestenskej povedať, že absolútne tieto dva parametre spolu nesúvisia. Máme tu výsledky zo stredných štátnych škôl a zo stredných škôl súkromných, ktoré sú spoplatnené. Ukázalo sa, že absolventi týchto stredných škôl, spoplatnených, mali nižšie znalosti ako absolventi štátnych škôl. Mohol by som to definovať v skratke asi takto. Bohatý tatíčko zaplatil za účasť syna na strednej škole, nejako ho tam preživili, ale výsledky to nedokazujú, to znamená, vyvraciam tým mýtus, že keď budeme platiť za školné, že tá škola bude kvalitná. Dovolil by som si vás upozorniť na stanovisko predsedu Slovenskej akadémie vied profesora Lubyho ohľadne doktorandských štúdií a ďalších štúdií, ktoré mi zaslal. Prosím vás, prečítajte si ho. Ďalej by som chcel povedať, že v čase, keď školstvo bolo štátne, tak z jednoduchých ľudí, ktorí došli na Slovensko z dedín, z lazov, sa stali vynikajúci inžinieri, vynikajúci lekári, ktorí študovali po večeroch, a mali sme vynikajúcu kultúru, postavili akadémiu vied a tak ďalej. Ja by som sa vás chcel opýtať, keď si tak vysoko vážite to vzdelanie, koľko ste vy zaplatili za túto najväčšiu hodnotu, keď druhým ľuďom, ktorí zo 7- alebo 14-tisícového platu majú týchto ľudí vychovať. Ja vám poviem, v čom je najväčší problém. Najväčší problém je v tom, že sme prehajdákali v ekonomike všetky zdroje, my dnes máme deficit štátneho rozpočtu 60 až 70 miliárd a vy to nemáte z čoho vyrovnať, preto musíte spoplatniť všetko, zdravotníctvo, všetko, pretože diletantstvo v dialektickej jednote so zlodejinou ste povýšili na metódu riadenia. Ďakujem.
Kazda, Radovan, poslanec NR SR (2021-06-24):
Ďakujem, pán predsedajúci. Vážené pani poslankyne, páni poslanci, predkladáme tento návrh z niekoľkých dôvodov, ale ten v podstate hlavný dôvod sa týka istého... a dosiahnutia procesného postupu, ktorý by v budúcnosti, až o niekoľko veľa rokov mohol vytvoriť predpoklady pre výstavbu nového jadrového zdroja. Vieme, že sa plánuje odstávka jedného jadrového zdroja v v Jasovských Bohuniciach a cieľom tejto predloženej novely je vlastne vytvoriť to prostredie, že pre budúcu investíciu. (Ruch pri predsedníckom pulte a prerušenie vystúpenia predsedajúcim.)
Kollár, Boris, predseda NR SR (2021-10-21):
Stačí nás zavolať, ale nielen kecať, prídeme.
Dubačová, Viera, poslankyňa NR SR (2018-05-25):
Ďakujem. Vážený pán predsedajúci, vážené kolegyne, kolegovia, dovoľte mi, aby som uviedla dôvodovú správu nášho zákona. Návrh zákona, ktorým sa mení a dopĺňa zákon č. 532/2010 Z. z. o Rozhlase a televízie Slovenska a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 385/2008 Z. z. o Tlačovej agentúre Slovenskej republiky a o zmene niektorých zákonov v znení niektorých neskorších predpisov, predkladajú poslanci Národnej rady Slovenskej republiky Miroslav Beblavý a Viera Dubačová. Návrh zákona je predložený v rámci plánu na zásadnú rekonštrukciu štátu a to ako prvý balík opatrení, ktorý má tri základné ciele – ochranu nezávislosti a životaschopnosti médií, ochranu novinárov a ich zamestnávateľov a posilnenie investigatívnej žurnalistiky. Cieľom predloženého návrhu zákona je ustanovenie povinnosti verejnoprávnych médií zabezpečiť tvorbu investigatívnej žurnalistiky. K tejto povinnosti sa pridáva aj adekvátne finančné krytie a to najmenej 1 % z rozpočtových výdavkov Rozhlasu a televízia Slovenska a 2 % z rozpočtovaných výdavkov Tlačovej agentúry Slovenskej republiky. Je vo verejnom záujme, aby sa verejnoprávne médiá venovali investigatívnej žurnalistike čo možno najpodrobnejšie. Návrh zákona zároveň demonštratívnym spôsobom ustanovuje, čo sa rozumie pod pojmom investigatívna žurnalistika. Ide napríklad o verejnú kontrolu výkonu verejnej moci, analytickú a expertnú činnosť v oblasti prevencie protispoločenskej činnosti, či o zvyšovanie informovanosti verejnosti v oblasti hospodárenia s verejnými prostriedkami, nakladania s majetkom štátu, majetkom vyššieho územného celku, majetkom obce alebo majetkom subjektov podliehajúcich zákonu o slobodnom prístupe k informáciám. Návrh zákona je v súlade s právom Európskej únie, s Ústavou Slovenskej republiky, s ústavnými zákonmi Slovenskej republiky, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Ďakujem. Môžete otvoriť zákon.
Danko, Andrej, predseda NR SR (2018-05-15):
Reakcia na faktické, poslanec Kotleba.
Grendel, Gábor, podpredseda NR SR (2022-12-21):
Spoločným spravodajcom je pán predseda výboru pre financie a rozpočet, pán poslanec Marián Viskupič. Prosím ho, aby netelefonoval v rokovacej sále a informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Kuriak, Milan, poslanec NR SR (2022-11-30):
Ďakujem. Ja budem iba stručný. Pani kolegyňa Zemanová, tvrdenie, že pri rozpočte myslíme na seba, je klamstvo, ktoré ste ničím v rozprave nepodložili. Pre vás zo strany SaS je rozpočet podľa vášho tvrdenia hanbou. Je typické pre stranu SaS, že akákoľvek pomoc najzraniteľnejším je neprijateľná, a to vo vašej strane, v jej názve máte solidarita. Kde ste, prosím, ako komu solidárni? Ja som to za dva a pol roka nejak extra nepostrehol. Naopak, máte problém pomáhať a byť solidárni k rodinám s deťmi, dôchodcom, vdovám, sirotám, zdravotne postihnutým a ďalším najzraniteľnejším skupinám. Zoznam by bol dlhý, ale nemám na to tak veľa času. Vy radšej pomáhate a ste solidárni k zvieratkám, psíkom, vtáčikom, chrobáčikom, pštrosím vajciam, ale na prvom mieste by mali byť ľudia a tí najzraniteľnejší, ktorí pomoc najviac potrebujú, a na tých akosi v strane SaS nemyslíte. A práve štátny rozpočet je rozpočtom, ktorý chce pomáhať práve najzraniteľnejším a nejak udržať chod tohto štátu. Ďakujem.
Glváč, Martin, podpredseda NR SR (2017-04-07):
Ďakujem. S reakciou nikto v rozprave. Pán poslanec Krajniak, nech sa páči.
Gál, Gábor, minister spravodlivosti SR (2018-10-24):
Vážené pani poslankyne, vážení páni poslanci, fakt neviem, na čo ste reagovali, keď som vás len pozdravil, a už šesť faktických poznámok nabehlo. Toto je presne o tom, ako vážne vy si predstavujete, predstavujete debatu o ústave. Ešte som nič nepovedal a už reagujete. Tak k tomu nepotrebujete ani rozpravu, ani Národnú radu, si môžte zvolať tlačovku a riešiť veci, ktoré chcete riešiť. (Potlesk.) Ja som už vo svojom vystúpení v tom ešte prvom a druhom čítaní povedal a pán poslanec Osuský to aj potom prízvukoval, že svetská sláva, poľná tráva. Čo si myslíte, panie poslankyne, páni poslanci z opozície, že ja kvôli piatim minútam slávy, ktorý by som zožal teraz u vás, išiel proti vlastnej strane, ako sa dohodla, dohodol poslanecký klub, išiel proti tomu, aká dohoda sa tu v Národnej rade zišla? Viete, pred pár hodina sum..., po, pred pár hodinami som bol svedkom toho, že pán Matovič ako vás pourážal. Aj ste na to adekvátne reagovali s tým, že idete podporovať vládny návrh zákona. Tie kotrmelce, ktoré som dneska zažil, tak to sú už aj na mňa priveľa. Od schválenia vládneho návrhu zákona 22. augusta 2018 nič iné nepočúvam, až na pár výnimiek, ale tie výnimky neboli dneska od tých ľudí, ktorí teraz večer začali po schválení Madejovho pozmeňováku chváliť zákon. Práve ten kotrmelec nastal u tých ľudí, ktorí to najviac kritizovali. Celý čas ste vládny návrh zákona, ktorý som predložil, ktorý, som v záverečnom slove povedal, že považujem za lepší, ale nik to nechce podporiť. Nikto z opozície. Ani Boris Kollár nepovedal, že to podporia, lebo tam nebolo 90 hlasov, ktoré chceli oni. Vy ste ešte minulý týždeň na tlačovke hovorili, že nepodporíte vládny návrh zákona, keď tam nebude verejná voľba, keď tam nebude 90 hlasov, keď tam nebude cyklická výmena sudcov. O tom ste celý čas rozprávali. Aj dnes, aj dnes. Vládny návrh zákona, ktorý som ja predložil, nebol o tom. Povedali ste to, že zlé a ešte... Až na pár výnimiek. A zrazu, keďže bol schválený Madejov návrh, rozprávate všetci o tom, že aký to je dobrý návrh zákona, ako ste to chceli podporiť. Počul tu niekto v tejto sále, že niekto z opozície by bol povedal, že podporia vládny návrh zákona? Nikto to nepovedal. Však sa počúvajte, čo ste rozprávali. To, že mali ste nejakú taktiku (reakcia z pléna), to, že... (Prerušenie vystúpenia predsedajúcim.)
Šefčík, Marek, poslanec NR SR (2021-05-12):
Ďakujem. V bode 3 je to v pohode. (Smiech v sále.) Dajte, prosím, hlasovať o bode 3 spoločnej správy, gestorský výbor odporúča schváliť.
Galko, Ľubomír, poslanec NR SR (2014-04-01):
Ďakujem pekne. Pán kolega Lebocký, ja by som si dovolil z tohto miesta oceniť toto gesto, ktoré ste urobili, že ste vypočuli podľa môjho názoru oprávnené námietky možno ani nie tak k tomu úmyslu, ktorý ste mali, keď ste ten pozmeňovací návrh predkladali, ale k tým výhradám, ktoré tu odzneli. Chcel by som si tak zaželať, aby sa podarilo túto problematiku, ktorá naozaj traumatizuje pomerne dlho veľké množstvo ľudí, ktorí boli v minulosti okradnutí, a opakujem ešte raz, nie my sme tí, ktorí sme ich alebo ich predkov okradli, my sme tí, ktorí to dávame do poriadku. Chcel by som vysloviť také želanie, aby sa vám podarilo naozaj po dobrej a odbornej diskusii všetkých zúčastnených strán pripraviť taký návrh zákona, takú legislatívnu normu, ktorá bude skutočne spravodlivá a ktorej výsledok bude ten, že tí ľudia, či už sem prídu alebo sem neprídu, tak ten pomyselný potlesk budú zasielať nielen vám ako vláde, ale všetkým 150 poslancom, ktorí vám tu unisono za tú legislatívnu normu, ktorú pripravíte, zahlasujú, lebo to by mal byť náš spoločný cieľ, aby sme ten problém vyriešili tak, aby to bolo naozaj, naozaj spravodlivé. Ďakujem pekne. (Potlesk.)
Makúch, Jozef, guvernér Národnej banky Slovenska (2018-05-22):
Vážený pán predsedajúci, vážené panie poslankyne, páni poslanci, veľmi stručne, pretože tuná nešlo tak ani o otázky, ako pri minulej správe, ale skôr o stanoviská a výzvy. Dovolil by som si k tomu len veľmi stručných pár poznámok. Prvá poznámka – finančná bublina. My nezdieľame ten názor, že sme už v stave finančnej bubliny. Samozrejme, že tá finančná bublina príde, je a preto robíme opatrenia tie, ktoré robíme. Prečo si myslíme, že nie sme v pásme finančnej bubliny? Pretože je pravda, že tie trendy – upozorňujeme na ne, robíme opatrenia – sú naozaj alarmujúce. Ale na druhej strane tie trendy vychádzajú z relatívne nízkej základne, ktorá na Slovensku historicky bola spôsobená. Čiže pokiaľ ide o to, tak stále, ako tuná aj pán Heger povedal, neprekračujeme medián, pokiaľ ide o zadlženosť celkovú ako takú stavovú, nie trendovú. Neprekračujeme ani medián Európskej únie, ani medián regiónu, čiže týchto stredoeurópskych štátov, ale blížime sa k tým hraniciam, a to je pre nás práve to alarmujúce, prečo robíme tie opatrenia. To je jedna poznámka. Druhú poznámku by som si dovolil, pokiaľ ide o to, či tie opatrenia sú postačujúce. Myslím, že je predčasné hodnotiť, či sú, alebo nie sú postačujúce. Tieto opatrenia nabiehajú postupne a posledné z nich bude nabiehať až od júla budúceho kalendárneho roka. Čiže vyhodnotiť, či sú alebo nie sú postačujúce, myslíme si, že momentálne exaktne ani nie je možné. Ale prijímanie týchto opatrení je naozaj veľmi pozitívne hodnotené a z toho dôvodu ani Slovensko trebárs v správe European Systemic Risk Board nie je uvedené medzi rizikovými krajinami práve preto, že tieto opatrenia sú hodnotené ako opatrenia, ktoré sú dostatočné na to, aby sme boli z toho pásma vyradení, pokiaľ ide o to. Takže určite je to, je to závažné, treba sa tomu venovať. Ale na druhej strane možno to, my to nevidíme teda až tak alarmujúce, ako to, alebo tak tragické, ako tu bolo povedané. Vnímame to, samozrejme, s plnou vážnosťou a preto tie opatrenia robíme. Ďakujem pekne.
Érsek, Árpád, poslanec NR SR (2015-11-27):
Ďakujem, ďakujem. Keby ste pozdravila deti na balkóne. Ďakujem. Dal som tam, dal som tam papier, pani podpredsedníčka.
R. Madej, poslanec: (2004-02-05):
Pán minister, myslím, že táto povinnosť vám vyplýva z rokovacieho poriadku. Každopádne vás beriem ako odborníka na nadspotrebu, preto si myslím, či si nemyslíte, že skôr tú nadspotrebu v školstve týmito poplatkami, alebo tú spotrebu, znížime. Ďakujem pekne, lebo má to význam vo vzdelanosti krajiny a vaše poplatky znamenali zníženie spotreby, či to nebude znamenať aj v školstve. Ďakujem.
Hlina, Alojz, poslanec NR SR (2012-09-13):
Ďakujem veľmi pekne. Naozaj, kto sa nad tým zamyslí a keď si to takto vypočuje, plasticky, tak tá absurdita toho príkladu s tými odborármi je zarážajúca. A to, čo hovoril pán minister tuná v predchádzajúcej tej hodine otázok, že vidíte, že vtedy použil tú metódu komparácie, že sa snažil presvedčiť, ako teda v iných krajinách to hovoria. Tuná minister pán Počiatek sa bojí metódy komparácie, ako zavádzajú „ideesku“ v iných krajinách. Čiže niekedy áno, niekedy nie. Ale z toho, ako ste to, pán minister, prezentovali, tu porovnávanie, nebolo to teda až také presné, ako by som si to ja predstavoval, ale v zásade ste tam viackrát zopakovali Nemecko a po vzore nemeckého pracovného práva. Nuž, my máme k Nemecku strašne ďaleko. V tom sa asi zhodneme. Ale už aj keby, keby aj náhodou, tak ono je ťažšie niečo zobrať, ako dať. Čiže oni možno, už aj tí Nemci, by si teraz možno to určite prehodnotili, keby mohli, hej? Radšej, ako by to vyviezli všetko do Číny. Ale politicky je to náročné. Vy idete, ja som to povedal na začiatku, vy idete v protismere, hej. Že to sa dá ísť v protismere, ale neviem, či je to správna cesta. Určite sa veľa ľudí čuduje, že: a tí idú akým smerom? Však presne opačným sa ide. Ale možno pre túto chvíľu by ma aj zaujímalo, keď teda máte vzťah k metóde komparácie a chcete teda pracovať s touto metódou, tak možno priamo pre tieto odborové organizácie by ma to zaujímalo, že či, či tieto piate kolóny alebo tieto veci si nechajú, teda ako rieši zákonodarstvo iných európskych krajín? Trebárs vznik týchto odborových buniek vo firmách, hej? To by ma možno tiež zaujímalo. Ďakujem.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 132 poslancov, za 71, proti 18, zdržalo sa 40, 3 nehlasovali. Konštatujem, že uvedený návrh sme schválili.
Jurinová, Erika, podpredsedníčka NR SR (2013-06-25):
Ďakujem pekne, pán poslanec. Na vaše vystúpenie sú dve faktické poznámky. Uzatváram možnosť prihlásiť sa do faktických. Nech sa páči, pán poslanec Viskupič.
Pellegrini, Peter, podpredseda NR SR (2020-07-07):
Pani poslankyňa Brisudová.
Budaj, Ján, poslanec NR SR (2016-10-25):
Ďakujem pekne. Pán poslanec urobil veľmi dobrý prejav najmä v tých momentoch, kde upozornil na poškodzovanie parlamentarizmu. Parlamentarizmus je naša spoločná hodnota, parlamentarizmus stojí nad tým, kto je koalícia, kto je opozícia. Parlamentarizmus je tolerancia a vzájomná politická kultúra. Tú odovzdáme ďalej, keď sa vytvorí nejaký kultúrny jav, nejaké zvykové právo, preberú ho po nás tí ďalší. Vy nás vraciate do 90. rokov, kde HZDS a jeho spojenci neznášali opozíciu a domnievali sa, že oni ju naozaj definitívne zničia, že opozícia je niečo nenormálne, čo narušuje život v parlamente. Chceli vylúčiť celú jednu stranu, desiatky poslancov a potom si tam sedieť sami a diskutovať si len o svojom. Preboha, hádam teraz v 21. storočí nerozmýšľajú takto predkladatelia zákona? Že oni si poriešia pokojné vládnutie tým, že umlčia opozíciu. K parlamentarizmu patrí tolerancia a zniesť kritiku akéhokoľvek charakteru, verbálnu kritiku v parlamente. Nič iné sa tu nerobilo. Vaše zákazy, vaše umlčiavanie parlamentu dokazuje len, že ste si pomýlili storočie.
Pellegrini, Peter, predseda NR SR (2024-02-08):
Prezentujme sa a hlasujme o bode č. 362 druhého pozmeňujúceho návrhu pána poslanca Galka. (Hlasovanie.) Prítomných 127 poslancov, za 14, proti 76, zdržalo sa 34, nehlasovali 3. Bod sme neschválili.
Krajčí, Marek, poslanec NR SR (2019-06-28):
Raz, dva, tri. Idem...
Pčolinský, Peter, podpredseda NR SR (2023-01-26):
Nech sa páči, máte späť čas, ja len upozorňujem.
Blaha, Ľuboš, podpredseda NR SR (2024-05-09):
Za klub Slovensko sa prihlásil do rozpravy pán poslanec Marek Krajčí. Nech sa páči, máte slovo.
Kollár, Boris, predseda NR SR (2022-04-27):
Dobre, ďakujem pekne. Ďalej budeme hlasovať v druhom čítaní o vládnom návrhu zákona o zmene a doplnení niektorých zákonov v súvislosti s novými sídlami a obvodmi okresných súdov (tlač 849, bod 12 schváleného programu). Prosím spravodajcu z ústavnoprávneho výboru pána poslanca Lukáša Kyselicu, aby hlasovanie uvádzal.
M. Číž, podpredseda NR SR: (2008-11-28):
Takže konštatujem, že Národná rada zvolila za člena Rady pre vysielanie a retransmisiu na šesťročné obdobie pána poslanca Karola Haťapku. Vzhľadom na to, že ešte volili sme celkove troch členov, takže bude potrebné vykonať opakované voľby, takže predpoklad zatiaľ môj je, že by sme mohli hlasovať v utorok, ale pravdepodobne ešte o tom bude treba rokovať v utorok v dopoludňajších hodinách. Takže predbežne v utorok sa uskutoční opakovaná voľba. Veľmi pekne ďakujem. (Hlasy z pléna.) No predpokladám, že to budú tí, ktorých do opakovanej voľby uvedieme pri opakovanej voľbe, všetci v zmysle schváleného rokovacieho poriadku. Dobre. Ďakujem pekne. Vážené kolegyne, kolegovia, končím rokovanie dnešného dňa. Ďakujem vám všetkým za účasť, prijmite gratuláciu k schválenému rozpočtu, príjemný víkend. (Prerušenie rokovania o 12.30 hodine.)
Laššáková, Jana, podpredsedníčka NR SR (2015-02-03):
S reakciou pán poslanec Mičovský, nech sa páči.
Paška, Pavol, predseda NR SR (2013-05-22):
Pani poslankyňa Vaľová do rozpravy.
Sulík, Richard, predseda NR SR (2011-10-11):
Pán kolega Záhumenský! Ďakujem pekne. Nech sa páči.
Pčolinský, Peter, podpredseda NR SR (2023-05-25):
S ďalšou faktickou poznámkou pán poslanec Kočiš.